OpenLLM-France/wikimedia huggingface dataset:
# Green Bay Packers

Els Green Bay Packers són una franquícia de futbol americà professional de Green Bay, Wisconsin. Són membres de la Divisió Nord de la Conferència Nacional (NFC) dins de la National Football League (NFL). Són la tercera franquícia més antiga de l'NFL. El seu estadi és el Lambeau Field i els seus colors són el verd, el groc i el blanc.

## Història

Els Packers van ser fundats el 1919 per Earl "Curly" Lambeau (per això el seu estadi es diu "Lambeau Field") i George Whitney Calhoun, és un dels tres equips més antics de l'NFL, van formar part de l'American Professional Football Association (APFA), associació anterior a l'NFL, el 1921. Els Green Bay Packers són els que més campionats de lliga han guanyat, un total de dotze campionats de lliga. Inclosos nou campionats de l'NFL, la competició anterior a l'actual Super Bowl, i 3 Super Bowls, el 1967 (Super Bowl I), el 1968 (Super Bowl II) i el 1996 (Super Bowl XXXI). També han guanyat set campionats de conferència i 15 campionats de divisió.
L'equip té una forta rivalitat històrica amb els Chicago Bears, han tingut més de 170 enfrontaments, rècord a l'NFL. Els Packers també mantenen una gran rivalitat amb els Minnesota Vikings, que també formen part de la Divisió Nord. Però el gran rival històric en els playoffs són els Dallas Cowboys, sobretot després que els Packers els guanyessin en l'anomenat "Ice Bowl".
La característica que distingeix els Packers és que actualment són un equip no lucratiu de l'NFL, la comunitat és la propietària des del 1992, una excepció en l'esport dels Estats Units. Des de llavors han participat en dues Super Bowls i han guanyat la (Super Bowl XXXI) i van tenir balanç positiu 13 temporades seguides, rècord de l'NFL.

## Palmarès

-Campionats de Lliga (12)
* Campionats de l'NFL (9): 1929, 1930, 1931, 1936, 1939, 1944, 1961, 1962, 1965
* AFL-NFL Super Bowl: (2): 1967 (I) 1968 (II)
* Campionats de SuperBowl (2): 1996 (XXXI) 2010 (XLV)
-Campionats de Conferència (7)
* NFL Oest: 1960, 1961, 1962, 1965, 1966, 1967
* NFC: 1996, 1997
-Campionats de Divisió (15)
* NFL Oest: 1936, 1938, 1939, 1944
* NFL Centre: 1967
* NFC Centre: 1972, 1995, 1996, 1997
* NFC Nord: 2002, 2003, 2004, 2007

## Enllaços externs

* Green Bay Packers Lloc web oficial dels Green Bay Packers
* Green Bay Packers at the National Football League Official Homepage
* Green Bay Packers at the Milwaukee Journal Sentinel Online Website
* Green Bay Packers Arxivat 2013-09-04 a Wayback Machine. at the Green Bay Press-Gazette Online Website
* Green Bay Packers Information at Sports E-Cyclopedia.com
# Julián de Guzmán

Julian de Guzman (Toronto, 25 de març de 1981), és un futbolista canadenc, amb arrels jamaicanes i filipines.

## Trajectòria

Va ser descobert mentre militava al North Scarborough de Toronto. El 1997 marxa a les categories inferiors de l'Olympique de Marsella. No arriba a debutar amb el primer equip marsellès, i l'any 2000 recala a l'1. FC Saarbrücken de la segona categoria alemanya.
El 2002 fitxa Hannover 96. Hi milita tres anys, en els quals disputa 78 partits i marca dos gols. L'estiu del 2005 marxa al Deportivo de La Corunya, sent el primer futbolista canadenc en disputar la primera divisió espanyola.
Va disputar quatre temporades al conjunt gallec, destacant la 07/08, en la qual és titular, jugant 35 partits. Només hi marca un gol, el 2005 davant el Reial Madrid. Al setembre del 2009 hi retorna a la seua ciutat natal al recalar al Toronto FC de la Major League Soccer.

## Internacional

Amb les categories inferiors canadenques hi va disputar el Mundial Juvenil del 2001.
De Guzmán ha disputat 43 partits amb la selecció absoluta del Canadà, tot marcant 4 gols. Ha participat en la Copa Confederacions del 2001, així com en la Copa d'Or de la Concacaf del 2002, 2007 i 2009. En la del 2007 va ser nomenat Millor Jugador del Torneig.

## Referències

* ↑ «Q & A Julian de Guzman». FIFA Informer [Consulta: 15 juny 2009]. «Còpia arxivada». Arxivat de l'original el 2011-07-11. [Consulta: 6 febrer 2010].
* ↑ «Notable Filipino Canadians». Notablefilipinos.com [Consulta: 15 juny 2009]. «Còpia arxivada». Arxivat de l'original el 2009-06-09. [Consulta: 6 febrer 2010].
* ↑ Mallet, Peter «Toronto FC lands De Guzman». The Globe and Mail [[[Toronto]]], 09-09-2009 [Consulta: 9 setembre 2009].
* ↑ Appearances for Canada National Team - RSSSF

## Enllaços externs

* Fitxa del jugador Arxivat 2009-07-08 a Wayback Machine.
# Missa Pastoral (Diabelli)

La Missa Pastoral d'Anton Diabelli és una missa en fa major, op. 147, que va unida a l'Ofertori de Nadal op. 148 i ocupen un lloc especial en la producció de Diabelli perquè reflecteixen el caràcter festiu i la passió pels infants que l'autor portava a dintre. L‘obra va ser composta amb només 24 dies (1 al 24 de novembre de 1830).
La missa pastoral no era un gènere nou, des del Barroc que hi havia misses pastorals en les que s'incorporaven temes, i la Missa Diabelli també conté tots els requisits tradicionals de música pastoral; baixos sostinguts, ritmes sicilianes, temps de compàs de 6/8, parts de solo pels instruments de vent, cors de veus d'homes, efectes d'eco.
Tanmateix, aquesta missa és excepcional entre les pastorals, ja que hi ha una barreja que crea una impressió d'espontaneïtat i sinceritat emocional gens afectada.
Inclòs en els motius camperols de muntanya semblen congeniar completament amb el temperament del compositor de Salzburg. Però el fet de la música absoluta d'aquesta obra no fa patir el fet que l'autor volgués mostrar clarament la coloració; ja en el Glòria amb llurs ressonants trompetes i l'esplèndida fuga i per l'Et incarnatus, amb el seu virtuós violí la part de la flauta.
L'ofertori Angelus ad pastors, segueix de prop l'esperit del text de Sant Lluc, parla de l'aparició de l'àngel als pastors i la seva decisió d'arribar a Betlem per adorar el Nen. Tot això és amor i porta a la ment tot el paisatge del Nadal en el bressol del Tirol austríac.
El compositor enfoca el camp, amb la foscor de la nit i els pastors (clau menor, de fusta) i, a continuació, l'àngel (grans sopranos), llavors de nou els pastors (les veus dels homes) i, finalment, la Sagrada Família (tema pastoral).
Un animat Al·leluia posa el punt final aquesta pastoral.
# Heterodontiformes

Els heterodontiformes són un ordre d'elasmobranquis selacimorfs, coneguts vulgarment com a taurons cornuts. Inclou una sola família amb un sol gènere actual Heterodontus, compost de 10 espècies, entre les quals destaca el tauró dormidor banyut (Heterodontus francisci).

## Taxonomia

* Heterodontus francisci
* Heterodontus galeatus
* Heterodontus japonicus
* Heterodontus marshallae
* Heterodontus mexicanus
* Heterodontus omanensis
* Heterodontus portusjacksoni
* Heterodontus quoyi
* Heterodontus ramalheira
* Heterodontus zebra

## Referències

* ↑ «Order Summary for Heterodontiformes». [Consulta: 24 maig 2024].
* ↑ «Heterodontiformes». [Consulta: 24 maig 2024].
* ↑ «Fish Identification». [Consulta: 24 maig 2024].
* ↑ White, William T.; Mollen, Frederik H.; O’Neill, Helen L.; Yang, Lei; Naylor, Gavin J. P. «Species in Disguise: A New Species of Hornshark from Northern Australia (Heterodontiformes: Heterodontidae)» (en anglès). Diversity, 15, 7, 01-07-2023, pàg. 849. DOI: 10.3390/d15070849. ISSN: 1424-2818.
# Dimitri

Dimitri Jacob Müller més conegut com a Dimitri (Ascona, 18 de setembre de 1935 — Borgnone, 19 de juliol 2016) és el nom d'un famós pallasso suís. Casat amb Gunda Salgo (1961) ha tingut amb ella un total de quatre fills.
Després de veure una representació del pallasso Andreff decideix fer-se pallasso (1942). Va estudiar per ceramista (1951-1954) però no era el que ell desitjava. Després de fer uns cursos (1958) amb el mateix Marcel Marceau passa a formar part del seu grup, treballant a Matadors(1958). Format amb els clowns Maïs i Pastis i els mims Étienne Decroux i Marcel Marceau, compon un personatge barreja de tots ells, mig clown, mig mim, amb un gran virtuosisme acrobàtic, musical i expressiu que assoleix un elevat nivell poètic.
El 1970 feu la primera gira amb el circ nacional suís Knie, del que aviat en fou l'estrella. Va actuar a Catalunya el 1984.

## Llibres

* Dimitri, le clown en moi (2004), de Hanspeter Gschwend i Dimitri
* Dimitri Clown (1979), de Patrick Ferla

## Film

* Dimitri, Clown (11 de novembre del 2004), documental de Friedrich Kappeler
# Joris Nieuwenhuis

Joris Nieuwenhuis (Doetinchem, Gelderland, 11 de febrer de 1996) és un ciclista neerlandès que competeix professionalment des del 2015, actualment a l'equip Team DSM. Combina la carretera amb el ciclocròs.

## Palmarès en ruta
### Resultats al Tour de França

* 2020. 103è de la classificació general
* 2021. 128è de la classificació general

### Resultats a la Volta a Espanya

* 2022. 106è de la classificació general

## Palmarès en ciclocròs

* 2016-2017
** Campió del món sub-23 en ciclocròs
** Campió dels Països Baixos sub-23 en ciclocròs
** 1r a la Copa del món de ciclocròs sub-23

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Hays (Kansas)

Hays és una població dels Estats Units a l'estat de Kansas. Segons el cens del 2000 tenia 20.013 habitants.

## Demografia

Segons el cens del 2000, Hays tenia 20.013 habitants, 8.230 habitatges, i 4.674 famílies. La densitat de població era de 1.018,1 habitants/km².
Dels 8.230 habitatges en un 27,4% hi vivien nens de menys de 18 anys, en un 45,9% hi vivien parelles casades, en un 8,3% dones solteres, i en un 43,2% no eren unitats familiars. En el 32,1% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,96.
Per edats la població es repartia de la següent manera: un 21,5% tenia menys de 18 anys, un 22,2% entre 18 i 24, un 24,6% entre 25 i 44, un 18,5% de 45 a 60 i un 13,2% 65 anys o més.
L'edat mediana era de 30 anys. Per cada 100 dones de 18 o més anys hi havia 91,6 homes.
La renda mediana per habitatge era de 31.501 $ i la renda mediana per família de 45.552 $. Els homes tenien una renda mediana de 30.022 $ mentre que les dones 21.793 $. La renda per capita de la població era de 18.565 $. Entorn del 6,7% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hays». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Hays». American Fact Finder. Oficina del Cens dels Estats Units, 12-01-2010.
# Atena i Febos

Atena i Febos (en grec: Αθηνά, Φοίβος) són les mascotes olímpiques dels Jocs Olímpics d'Estiu de 2004 celebrats a la ciutat d'Atenes (Grècia).

## Origen

L'origen dels noms de les mascotes prové d'algunes divinitats de l'antiga Grècia:
* Atena és la deessa de la saviesa i protectora de la ciutat d'Atenes,
* Febos és un dels molts noms d'Apol·lo, déu de la llum, la música i l'esport.
Atena i Febos representen la parella de germans, dissenyats sobre la base d'unes antigues figures del segle vii aC. Si bé alguns autors han considerat que aquestes figures fetes en terracota eren ninots, d'altres pensen que són figures fàliques destinades per a les daidales, festivals en honor de la deessa Hera.
Encara que no van ser àmpliament populars arreu del món, sí que van tenir gran èxit a Grècia.

## Polèmica

Durant la realització dels Jocs, la "Societat Grega d'Amics dels Antics", destinada a la preservació de la cultura hel·lènica, va demandar al Comitè Organització dels Jocs, per una xifra de 3 milions d'euros, degut al fet que consideraven que les mascotes eren un insult a causa de la utilització del nom de dos de les més importants divinitats gregues. El Comitè, en resposta, va declarar que les mascotes representaven "la participació, companyonia, igualtat, cooperació, el joc net i tots els més importants valors humans dels grecs".

## Referències

* ↑ (anglès) «Extrajudicial protest - denunciation - statement of Greek Citizens, concerning the 2004 Olympics mascot choice.». Arxivat de l'original el 2006-12-18. [Consulta: 4 març 2009].
* ↑ (anglès) «Religious Freedom in Greece - The Athens Olympic's Mascots protest». Arxivat de l'original el 2011-07-22. [Consulta: 4 març 2009].

## Enllaços externs

* (anglès) Mascots 2004 Arxivat 2011-12-08 a Wayback Machine.
# Districte de Chigubo

El Districte de Chigubo és un districte de Moçambic, situat a la província de Gaza. Té una superfície 13.952 kilòmetres quadrats. En 2007 comptava amb una població de 21.237 habitants. Limita al nord amb el districte de Massangena, a l'est amb els districtes de Mabote, Funhalouro i Panda de la província d'Inhambane, al sud amb els districtes de Chibuto i Guijá i a l'oest amb els districtes de Mabalane i Chicualacuala.

## Divisió administrativa

El districte està dividit en dos postos administrativos (Chigubo i Ndidiza), compostos per les següents localitats:
* Posto Administrativo de Chigubo:
** Chigubo
** Machaila
* Posto Administrativo de Ndidiza:
** Ndidiza
** Nhanale

## Referències

* ↑ Instituto Nacional de Estatística
# Josep Antoni Pujante Conesa

Josep Antoni Pujante Conesa (Barcelona, 1956) és metge, alpinista, escriptor i president del Panathlon Internacional de Barcelona.
Garant internacional de Mountain Wilderness i membre de diverses associacions mèdiques i esportives. Fou el primer alpinista català en completar tots els cims més alts de cada continent “Seven Summits”. Pujà al Kilimanjaro (1986), el Mont Vinson (1992), el Carstensz i l'Everest (1993), l'Aconcagua i l'Elbrus (1994), i acabà amb el McKinley (1995). Al juliol del 1999 completà el projecte Set Illes-Set Cims, amb l'ascensió als cims més alts d'Austràlia, Groenlàndia, Nova Guinea, Borneo, Madagascar i Baffin. Participà en diverses expedicions com a metge i alpinista: Manāslu (1988), Cho Oyu (1990) i K2 (1998). Fou cap de l'Expedició Internacional Annapurna (2000), que commemorà els 50 anys de la primera ascensió mundial a un 8.000. Ha escrit nombrosos llibres en què recull les vivències en els projectes alpinístics. El 1977 el Comitè Olímpic Internacional li concedí l'Orde Olímpic i fou el primer esportista català amb aquest guardó. Des del 2004 ocupa la presidència del Panathlon Internacional de Barcelona.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
# Guillem I de Ponthieu

Guillem I de Ponthieu, anomenat també Guillem III Talvas († 1171) va ser comte de Ponthieu de 1110 a 1126, senyor d'Alençon i de Sées (sota el nom de Guillem III) de 1119 a 1171. Era fill de Robert II de Bellême, senyor de Bellême, d'Alençon, vescomte d'Hiémois, i comte de Shrewsbury, i d'Agnès, comtessa de Ponthieu.
El seu pare era un noble anglo-normand que, bé que fidel de Guillem I d'Anglaterra, va intentar fer-se independent a la mort d'aquest últim i es va revoltar freqüentment contra els fills de Guillem. Enric I d'Anglaterra va acabar per confiscar-li les seves terres angleses el 1102 i el va empresonar el 1112. Robert de Bellême s'havia mostrat cruel amb la seva dona, fins al punt que aquesta va fugir i es va refugiar a la cort de Blois, i després es va instal·lar al Ponthieu. Hi va morir entre 1106 i 1110 i llavors el seu fill Guillem Talvas va esdevenir comte de Ponthieu com a Guillem I. El 1119, Enric Beauclerc (Enric I) va tornar a Guillem Talvas una part dels dominis confiscats al seu pare. Aquest va morir el 1134 i Guillem va assolir els seus honors a Normandia de ple dret com a Guillem III.
Per dedicar-se als seus assumptes normands, va confiar el comtat de Ponthieu al seu fill Guiu el 1126. En el conflicte que va oposar a Enric I d'Anglaterra amb Geoffroy Plantagenet, comte d'Anjou, va escollir el bàndol del comte d'Anjou, i Enric li va prendre els castells d'Alençon i d'Argentan. Va aprofitar la mort del rei Enric I per reprendre Alençon. La mort del rei anuncià una guerra de successió entre Matilde d'Anglaterra, filla del rei i esposa de Geoffroy Plantagenet, i Esteve de Blois, nebot del rei. Mentre que la majoria dels senyors veïns s'uniren a Esteve, Guillem va continuar sent fidel a Geoffroy i a Matilde, i es va haver de defensar contra Rotrou III de Perche i Ricard de l'Aigle. El 1147 va seguir al rei Lluís VII el Jove a la segona croada. A la seva tornada, un litigi el va oposar a Enric II Plantagenet, el nou comte d'Anjou i duc de Normandia, i aquest li va reprendre Alençon. Per venjar-se, Guillem va devastar la zona situada entre el Perche i Normandia.
Després d'haver fundat diversos establiments religiosos, dels quals cal destacar l'Abadia de Perseigne, Guillem Talvas va morir el 29 de juny de 1171.

## Matrimoni i fills

S'havia casat vers el 1115 amb Elena de Borgonya (vers 1080 † 1141), filla del duc de Borgonya Eudes I, i de Sibil·la de Borgonya, i vídua de les seves primeres noces amb Bertran de Tolosa. D'aquest matrimoni van néixer:
* Guiu II († 1147), comte de Ponthieu;
* Guillem, associat al govern del comtat d'Alençon, però mort entre 1166 i 1171;
* Robert, citat el 1127;
* Enguerrand, citat el 1127;
* Mabilla, citada el 1127;
* Joan I († 1191), comte d'Alençon;
* Clemència († abans de 1189), casada amb Juhel II de Mayenne, senyor de Mayenne ;
* Ela († 1174), casada amb Guillem III de Warenne, comte de Surrey i després amb Patrick de Salisbury, (Patrick FitzWalter), fill de Gautier (Walter FitzEdward) de Salisbury.

## Fonts

* Els senyors de Bellême
* Guillem de Ponthieu a Medieval Genealogy.
# Josep Maria Llonch i Gambús

Josep M. Llonch i Gambús (Sabadell, 29 de setembre de 1901 - 1 de desembre de 1972) fou un metge català, germà de l'industrial tèxtil i alcalde sabadellenc Antoni Llonch.

## Biografia

L'any 1936, Josep M. Llonch fundà la Clínica de la Mare de Déu de Montserrat a Sabadell –juntament amb el Dr. Alfons Pareja–, inaugurada el 27 d'abril de 1936. Acabada la Guerra Civil, va ser director de la Clínica de la Salut. Va ser també president de la Junta Coordinadora d'Acció Catòlica Interparroquial durant els anys 1940-1943. El 1947 li fou concedida la medalla de plata de la ciutat i el 1972, el premi Ciutadania de la Caixa d'Estalvis de Sabadell. Home de profundes conviccions religioses i de gran humanitarisme, destacà en l'exercici de la seva professió i en la promoció d'iniciatives socials.
El 30 d'octubre de 1985 la ciutat de Sabadell li dedicà un passatge.

## Referències

* 1 2 3 Nomenclàtor. «Passatge del Doctor Llonch». Ajuntament de Sabadell. [Consulta: 30 setembre 2014].
* ↑ Josep Baqués i Robert Baró. Gent nostra als carrers de Sabadell. Sabadell: Ajuntament de Sabadell, 1995. ISBN 84.87221-06-8.
# Mola alexandrini

Mola alexandrini és una espècie de peix de la família dels mòlids i de l'ordre dels tetraodontiformes. És un peix marí i de clima temperat. Es troba a Austràlia, Nova Zelanda, Xile i Sud-àfrica. Els mascles poden assolir 300 cm de longitud total. És inofensiu per als humans.

## Referències

* 1 2 3 4 FishBase (anglès)
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.
* ↑ Hutchins, J.B., 2001. Molidae. Molas (ocean sunfishes). p. 3966-3968. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The diversity of fishes. Blackwell Science, Malden, Massachusetts, Estats Units, 1997
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nardo, G., 1828: Mémoire sur les genres Mola et Lepadogaster. Bulletin des Sciences Naturelles et de Géologie, Férussac v. 13: 437-438.
* Nardo, G. D., 1840: Considerazioni sulla famiglia dei pesci Mola, e sui caratteri che li distinguono. Annali delle Scienze del Regno Lombardo-Veneto, Padova v. 10: 105-112.
* Nelson, J.S. 2006, Fishes of the world. Quarta edició. John Wiley & Sons, Inc. Hoboken, Nova Jersey, Estats Units, 601 p.
* Parenti, P., 2003, Family Molidae (Bonaparte, 1832) - molas and sunfishes. Calif. Acad. Sci. Annotated Checklists of Fishes (18):9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
* «Mola ramsayi». Catalogue of Life. (anglès) (anglès)
* uBio (anglès)
# Hayti Heights

Hayti Heights és una població dels Estats Units a l'estat de Missouri. Segons el cens del 2000 tenia 771 habitants.

## Demografia

Segons el cens del 2000, Hayti Heights tenia 771 habitants, 254 habitatges, i 183 famílies. La densitat de població era de 300,7 habitants per km².
Dels 254 habitatges en un 46,9% hi vivien nens de menys de 18 anys, en un 19,3% hi vivien parelles casades, en un 49,6% dones solteres, i en un 27,6% no eren unitats familiars. En el 24% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 3,64.
Per edats la població es repartia de la següent manera: un 44,7% tenia menys de 18 anys, un 9,9% entre 18 i 24, un 22,7% entre 25 i 44, un 13,5% de 45 a 60 i un 9,2% 65 anys o més.
L'edat mediana era de 21 anys. Per cada 100 dones de 18 o més anys hi havia 62 homes.
La renda mediana per habitatge era de 12.011 $ i la renda mediana per família de 15.417 $. Els homes tenien una renda mediana de 23.750 $ mentre que les dones 16.786 $. La renda per capita de la població era de 6.398 $. Entorn del 55,5% de les famílies i el 57,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hayti Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hayti Heights». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Barranc de la Solana

El Barranc de la Solana és un barranc de curta llargària (uns dos quilòmetres) al municipi del Campello. Després de travessar l'autopista AP-7, la carretera N-332 i la línia del Tram Alacant-Dénia desguassa en la cala del Portet. Al sud fita amb el barranc d'Aigües i al nord amb la foia del Caragol. Part del barranc en la zona costanera està ocupat per una urbanització de xalets.

## Referències

* ↑ El Instituto de Ecología del Litoral recomienda abstenerse del baño en la zona del puerto de Cala Merced a través de un informe solicitado por Esquerra Unida, 16 de maig de 2014
* ↑ EU critica el estado de abandono de los barrancos de El Campello, Diario Información, 9 de setembre de 2016

## Enllaços externs

* Inundaciones en la comarca de l'Alacantí (Alicante). Estudio de zonas de ... Per Agata Marquiegui Soloaga
* ESTUDIO DE PAISAJE DEL PLAN GENERAL DE ORDENACIÓN URBANA DEL CAMPELLO (ALICANTE)